open-index/open-wikipedia-markdown huggingface dataset:
Operácia London Bridge

[náhľad|Oznam o úmrtí kráľovnej [Alžbeta II.|Alžbety II. na bráne paláca Holyroodhouse v Škótsku, oficiálnej rezidencii kráľovskej rodiny]]
**Operation London Bridge** („*Operácia Londýnsky most*“) bolo označenie operácie zahŕňajúcej oznámenie úmrtia kráľovnej Alžbety II. (8. septembra 2022) a všetky s tým súvisiace úkony až po štátny pohreb zosnulej panovníčky naplánovaný na 10. deň po úmrtí.

Plán tejto operácie bol vytvorený ešte v 60. rokoch 20. storočia a podstupoval pravidelnú revíziu. Operácia sa začala tým, že osobný tajomník kráľovnej zabezpečenou telefónnou linkou podal predsedovi vlády Spojeného kráľovstva správu o úmrtí kráľovnej (používa sa fráza *London Bridge is down*), pričom zároveň o tom informoval tajomníka vládneho kabinetu a Úradu Kráľovskej rady (*Privy Council Office*). Vládny tajomník následne informoval ministrov a služobne starších úradníkov a ministerstvo zahraničných vecí podalo správu 14 ďalším krajinám, v ktorých britská kráľovná vystupuje ako hlava štátu. Verejnosť bola oboznámená prostredníctvom BBC News a ďalších médií.

Vzhľadom na to, že kráľovná zomrela v Škótsku, paralelne s operáciou London Bridge prebiehala Operation Unicorn („*Operácia Jednorožec*“). Zároveň bola spustená Operation Spring Tide („*Operácia Jarný príliv*“), ktorej obsahom je príprava nástupu Karola III. na trón.

## Referencie

## Zdroj
* 

Kategória:2022 v Spojenom kráľovstve
Kategória:Alžbeta II.
Operácia Unicorn

[náhľad|[Balmoral Castle|Zámok Balmoral v Škótsku, miesto úmrtia kráľovnej Alžbety II.]]
**Operation Unicorn** („*Operácia Jednorožec*“) je označenie operácie zabezpečujúcej úkony súvisiace s úmrtím Alžbety II., pokiaľ nastane v Škótsku, k čomu prišlo 8. septembra 2022 na zámku Balmoral (*Balmoral Castle*). Táto operácia prebieha paralelne s operáciou London Bridge (oznámenie úmrtia, príprava štátneho pohrebu atď.) a operáciou Spring Tide (príprava korunovácie Karola III.).

Podľa plánu operácie Unicorn bola po prijatí správy o úmrtí kráľovnej prerušená činnosť Škótskeho parlamentu. Štátne orgány začali pripravovať verejné zhromaždenia v centre Edinburghu – pred budovou Škótskeho parlamentu, pred palácom Holyroodhouse (oficiálnou rezidenciou kráľovskej rodiny) a pred Katedrálou svätého Egídia.

Pozostatky kráľovnej boli prevezené z Aberdeenu do Edinburghu na osobitnom vlaku stráženom príslušníkmi ozbrojených síl a pohotovostných zložiek. V paláci Holyroodhouse bola zriadená dočasná policajná a hasičská stanica. Po príchode do Edinburghu bola rakva s kráľovninými pozostatkami uložená v paláci Holyroodhouse, neskôr bola prenesená do Katedrály sv. Egídia, kde zosnulej panovníčke prichádzajú vzdať hold osobnosti škótskeho politického a spoločenského života i široká verejnosť. Následne sa vypraví sprievod s rakvou na železničnú stanicu Edinburgh Waverley, odkiaľ Kráľovský vlak (*Royal Train*) prepraví kráľovnine pozostatky do Londýna na štátny pohreb.

## Referencie

## Zdroj
* 

Kategória:2022 v Spojenom kráľovstve
Kategória:Alžbeta II.
Edmund Thomas Clint

**Edmund Thomas Clint** (* 19. máj 1976, Koči, India† 15. apríl 1983) bol indický chlapec, považovaný za zázračné dieťa (nemː *Wunderkind*), ktorý za necelých sedem rokov života stihol namaľovať vyše 25000 obrazov a obrázkov.

## Životopis
Meno dostal po hollywoodskom hercovi Clintovi Eastwoodovi. Vo svojej tvorbe sa najradšej sústredil na hinduistické slávnosti a iné festivaly, ktoré sa konali v jeho rodnom meste. Ako päťročný obsadil druhé miesto na maliarskej súťaži určenej umelcom do 18 rokov. Clintove obrazy boli natoľko kvalitné, že niekoľko expertov sa vyjadrilo, že mnohým maliarom trvá roky analytického štúdia a praxe, kým sa dostanú na takú úroveň. Jeho diela boli vystavované medzi rokmi 1995 - 2007 v hlavnom meste federálneho štátu Kérala, odkiaľ pochádzal.

Zomrel vo veku šesť rokov a jedenásť mesiacov z dôvodu zlyhania obličiek. V roku 2017 vznikol o jeho živote film.

## Referencie

Kategória:Indické osobnosti v kultúre
Kategória:Indické osobnosti
Kategória:Deti
Robbie Amell

**Robert Patrick Amell IV. ** (* 21. apríl 1988, Toronto, Ontário, Kanada) je kanadský herec, producent a model.

## Detstvo a mladosť
Amell sa narodil v Toronte. Jeho bratrancom je herec, Stephen Amell. Amell spoločne s jeho sestrou, sa začal venovať modelingu a účinkovaniu v malých rolách v reklamách, keď mal šesť rokov. Tiež začal hrať v rôznych stredoškolských hrách. Herectvo sa stalo jeho záľubou a preto sa prihlásil do Canadian Studios Acting Academy. Absolvoval Lawrence Park Collegiate Institute v Toronte v roku 2006. Neskôr pokračoval v kariére herectva.

## Kariéra
Jeho prvá filmová rola bola v komédii *Dvanásť do tucta 2*, z roku 2005. V roku 2007 si zahral po boku Danielle Harris v horore *Left for Dead*.  

V roku 2009 bol obsadený do úlohy Freda Jonesa, v televíznom filme *Scooby-Doo: Začiatok* a o rok neskôr si zahral aj v pokračovaní, s názvom *Scooby-Doo: Záhada jazernej príšery*.

V roku 2013 stvárnil hlavnú úlohu v televíznom seriály *Ľudia zajtrajška*, ktorý získal pozitívne hodnotenie. O rok neskôr, sa Amell pripojil k hereckému obsadeniu televízneho seriálu *[[The Flash (seriál z roku 2014)|The Flash]]*. Tiež si zahral po boku Kevina Spaceyho a Jennifer Garner vo filme *Deväť životov pána Fúzika* z roku 2016. O rok neskôr hral v dráme *The Babysitter*, ktorý získal pozitívne reakcie a v roku 2020 sa film dočkal aj pokračovania, ktoré nemalo veľký úspech. V oboch častiach si zahral aj Amell. V rovnakom roku (2020) si zahral tiež hlavnú úlohu v televíznom seriály *Večnosť*. 

V roku 2019 spoločne s jeho bratrancom Stephenom Amellom hral a produkoval film *Code 8*.

## Súkromný život
Amell začal chodiť s herečkou Italiou Ricci v júli 2008. Dvojica sa zasnúbila 20. augusta 2014 a zosobášili sa 15. októbra 2016. Ich prvé dieťa sa narodilo v roku 2019 a o rok neskôr sa stali dvojitými kanadskými/americkými občanmi. V súčasnosti (2022) bývajú v Toronte.

## Iné projekty

## Externé odkazy
* 
* 

## Zdroj

Kategória:Kanadskí filmoví herci
Kategória:Kanadskí televízni herci
Kategória:Kanadskí filmoví producenti
Kategória:Osobnosti z Toronta
That's the Way It Is

***That's the Way It Is*** je názov anglickej verzie štúdiového albumu *[[Je to stále tak]]* od slovenského speváka Petra Lipu. Tento album v roku 1989 vydalo slovenské hudobné vydavateľstvo Opus.

## Zoznam skladieb

## Výroba albumu
;Combo Petra Lipu
* Peter Lipa – spev
* Andrej Šeban – elektrická gitara, akustická gitara, klávesové nástroje
* Boris Urbánek – klávesové nástroje
* Karol Lago – alt saxofón
* Juraj Bartoš – trúbka
* Anton Jaro – basová gitara
* Ján Fabrický – bicie nástroje
;Produkcia
* Ivan Jombík – zvuková réžia
* Fedor Frešo – hudobná réžia
* Michal Ivanický – technická spolupráca
* Július Kinček – zodpovedný redaktor
* Fedor Nemec – fotografie
* Milan Lasica – text na obale albumu
* Jan Meisner – dizajn
* Agneša Sigetová – dizajn (obal)

## Referencie

Kategória:Albumy Petra Lipu
Kategória:Hudobné albumy z 1989
Peter Lipa a T+R Band

***Peter Lipa a T+R Band*** je názov druhého albumu, ktorý spolu nahrali: slovenský spevák Peter Lipa a kapela T&R Band. Tento album v roku 1989 vydalo slovenské hudobné vydavateľstvo Opus.

## Zoznam skladieb

## Výroba albumu
* Anton Rakický – vedúci kapely, bendžo
* Peter Lipa – spev
* Jaroslav Červenka – klarinet, alt saxofón
* Alois Bouda – klavír, vokály
* Fedor Frešo – kontrabas, vokály
* Vladimír Vizár – trombón, vokály
* Juraj Lehotský – trúbka, vokály
* Karol Sucháň – bicie nástroje
;Produkcia
* Ivan Jombík, Ján Lauko – zvuková réžia
* Ján Machút – technická spolupráca
* Július Kinček – zodpovedný redaktor
* M. Katreniak – grafická úprava

## Referencie

Kategória:Albumy Petra Lipu
Kategória:Hudobné albumy z 1989
TIPOS Slovenská hokejová liga 2022/2023

**TIPOS Slovenská hokejová liga 2022/2023** bola 30. sezónou 1. hokejovej ligy. Tímy na 1. – 6. mieste po základnej časti postúpili do play-off. Kluby na 7. – 10. mieste hrali predkolo alebo kvalifikáciu o Play-off. Klub na 11. mieste sa sezóna po základnej časti skončila a tím na 12. mieste priamo zostúpil do 2. hokejovej ligy.

## Hrací plán
V sezóne 2022/2023 sa hralo v jednej spoločnej skupine. Liga má 12 účastníkov + mládežnícky tím slovenskej reprezentácie do 18 rokov pripravujúci sa na vrchol sezóny pod hlavičkou JOJ ŠPORT Slovensko 18. Každé družstvo odohrá v základnej časti 44 stretnutí. Prvých šesť tímov postúpi do Play-off. Víťaz TIPOS Slovenskej hokejovej ligy postupi priamo do Tipos extraligy.

## Hokejové tímy TIPOS Slovenskej hokejovej ligy v sezóne 2022/2023

## Play-off
### Pavúk
• Kvalifikačné kolo sa hrá na 3 víťazné zápasy.

### Predkolo (Kvalifikácia o Play-off)
**tučne** sú zvýraznené domáce zápasy

Predkolo hrali tímy nasledovne: 7.miesto - 10.miesto a 8.miesto - 9.miesto.

Predkolo sa začalo v utorok 7. marca a jednotlivé série sa hrali na 3 víťazstvá.

* HK ESMERO Skalica'''HC Topoľčany''' 1:3 (**7**:1**,** 1:**5**, 3:**4**, 1:**2**)
* HK 95 Považská Bystrica - '''HK MŠK Indian Žiar nad Hronom''' 2:3 (3:**4, 3**:1, **4**:2 1:**7**, 2:**5**)

### Štvrťfinále - od 14. marca

* '''Vlci Žilina''' - HC Topoľčany 4:1 (**8**:0, **7**:2, **7**:6, 4:**5**pp, **7**:3)
* Spartak Dubnica - '''HK MŠK Žiar nad Hronom''' 3:4 (**2**:1, **4**:0, **1**:0, 3:**4**, 3:**4**sn, 2:**3**sn, 3:**4**)
* '''HC 19 Humenné''' - Modré krídla Slovan 4:2 (**4**:1, 0:**1, 5**:1, 3:**4**p, **4**:3sn, **3**:2pp)
* HK Gladiators Trnava - '''HK Martin''' 3:4 (**5**:1, 0:**4,** 1:**4**, **5**:3, **5**:2, 1:**2**pp, 2:**3**)

### Semifinále - od 30. marca

* '''Vlci Žilina''' - HK MŠK Žiar nad Hronom 4:2 (**6**:3, **2**:1, 4:**5**sn, **6**:2, 1:**2**, **4**:2)
* '''HC 19 Humenné''' - HK Martin 4:2 (**3:**1, 0:**5**, **3**:2, 2:**6**, **5**:0, **4**:1)

### Finále - od 15. apríla

* Vlci Žilina - '''HC 19 Humenné''' 3:4 (2:**5**, **7**:0, 1:**2**, 3:**4**sn, **9**:1, **2**:1pp, 2:**3**sn)

## Celkové poradie

## Pozri aj
* Tipos extraliga
* 2. hokejová liga (Slovensko)

## Referencie

## Externé odkazy
* 1. hokejová liga na stránke SZĽH
* 1.Hokejová liga na stránkach SZĽH

Kategória:Ľadový hokej v 2022
Kategória:Ľadový hokej v 2023
Kategória:1. hokejová liga SR
Pyridazín

**Pyridazín** je heterocyklická organická zlúčenina, ktorá patrí medzi diazíny. Má šesťčlenný aromatický kruh, v ktorom sa nachádzajú dva dusíkové atómy vedľa seba. Je to bezfarebná kvapalina s bodom varu 208 °C. Ostatné diazíny, pyrimidín a pyrazín, sú jeho izoméry.

## Výskyt
Pyridazíny sú v prírode vzácne, čo pravdepodobne odzrkadluje vzácnosť prírodných hydrazínov, ktoré sú bežným základným stavebným kameňom tohto heterocyklu. Štruktúra pyriadzínu je populárnym farmakofórom, ktorý sa nachádza v mnohých herbicídoch, napríklad kredazíne, pyridafole a pyridáte. Takisto sa nachádza v štruktúre niekoľkých liečiv, napríklad cefozoprane, kadralazíne, minapríne, pipofezíne a hydralazíne.

## Syntéza
Emil Fischer pripravil prvý pyridazín kondenzáciou fenylhydrazínu s kyselinou levulovou počas jeho vývoja syntézy indolu. Pyridazín bol potom pripravený oxidáciou benzokinolínu, čím vzniká kyselina pyridazíntetrakarboxylová, ktorej dekarboxyláciou vzniká pyridazín. Lepšia cesta k tejto zlúčenine začína hydrazidom kyseliny maleínovej. Tieto heterocykly sa často pripravujú kondenzáciou 1,4-diketónov alebo 4-ketokyselín s hydrazínmi.

## Referencie

## Zdroj

Kategória:Pyridazíny
Systematický názov

**Systematický názov** alebo **systémový názov** je názov pridelený unikátnej skupine, organizmu, veci alebo chemickej látke, ktoré patria do nejakej väčšej skupiny. Systematické názvy vychádzajú z názvoslovia.

**Semisystematický**, **semisystémový** alebo **semitriviálny názov** je názov, ktorý je čiastočne systematický a čiastočne triviálny, napríklad všeobecný názov organizmov v biológii.

Tvorenie systematického názvoslovia môže byť veľmi jednoduché, napríklad pridelením predpony alebo čísla pre každý objekt v skupine (v tomto prípade ide o číslovanie), alebo veľmi komplexné, čo umožňuje detailný popis kompletnej štruktúry daného objektu v jeho názve. Mnoho systémov kombinuje rôzne informácie o pomenovávanom objekte spolu s poradovaným číslom, z čoho sa stáva unikátny identifikátor.

Systematické názvy sa často vyskytujú spolu s pred nimi zavedenými názvami, ktoré vznikli ešte pred vytvorením názvoslovia. Napríklad v chémii sa bežné chemikálie často označujú ich bežnými alebo triviálnymi názvami, i v rámci chemického kontextu.

## V chémii
V chémii sa používa systematické názvoslovie na popis chemickej štruktúry konkrétnej chemickej látky, ktoré zároveň prezrádza i jeho chemické vlastnosti. Slovenské názvoslovie anorganických látok má pôvod v českom názvosloví. 

Kniha *[[Compendium of Chemical Terminology]]* od Medzinárodnej únie pre čistú a aplikovanú chémiu (IUPAC) definuje systematický názov ako „názov celý zložený zo špeciálne vytvorených alebo vybraných slabík, s alebo bez numerických predpon, napríklad pentán, oxazol.“ Existuje separátne názvoslovie pre anorganickú a organickú chémiu. Súčasťou chemického názvoslovia sú však i triviálne názvy, ktoré sú v niektorých prípadoch používané ako systematické názvy pre látky alebo ich časti. Medzi príklady systematických názvov, ktoré majú pôvod v triviálnych názvoch, patria benzén (cyklohexa-1,3,5-trién) alebo glycerol (1,2,3-trihydroxypropán).

## Príklady
Štandardizované systematické alebo semisystematické názvy existujú pre:

* Chemické prvky (na základe odporúčaní IUPAC)
* Chemické názvoslovie (na základe odporúčaní IUPAC)
* Binomická nomenklatúra, ktorú začal Carl Linnaeus
* Astronomické objekty a entity (spracovávané Medzinárodnou astronomickou úniou)
* Gény (podľa procedúr HUGO Gene Nomenclature Committee)
* Bielkoviny
* Minerály
* Monoklonálne protilátky

## Referencie

## Pozri aj
* Chemická zlúčenina

## Zdroj

Kategória:Chemické názvoslovie
Kategória:Etymológia
Blues Office

***Blues Office*** je názov tretieho spoločného hudobného projektu slovenského speváka Petra Lipu a kapely Luboš Andršt Blues Band, ktorý ako štúdiový album vydalo v roku 1988 hudobné vydavateľstvo Supraphon.

## Zoznam skladieb

## Výroba albumu
;Luboš Andršt Blues Band
* Peter Lipa – spev
* Luboš Andršt – elektrická gitara, efekty, aranžmány
* Zdeněk Zdeněk – klavír, syntetizátory
* Boris Urbánek – elektrický klavír
* Aleš Charvát – basová gitara
* Pavol Kozma – bicie nástroje
;Hostia
* Ondřej Konrád – fúkacia harmonika
* Dušan Hájek – perkusie
* Michal Gera – trúbka
;Produkcia
* Antonín Matzner – výber kompilácie, vedúci nahrávania, sprievodný text na obale
* Dalibor Votava, Pavel Kramarz – nahrávanie
* Lev Pavluch – zodpovedný redaktor (obal)
* Jaroslav Prokop – fotografie
* Zdeněk Kovařík – editor obalu
* Karel Haloun – dizajn obalu

## Referencie

Kategória:Albumy Petra Lipu
Kategória:Albumy Luboša Andršta
Kategória:Hudobné albumy z 1988
Josh Hartnett

**Josh Hartnett** (; * 21. júl 1978, Saint Paul, Minnesota, USA) je americký herec a producent. Je známy z filmov ako **' (1998), ''[[Pearl Harbor (film)|Pearl Harbor]]'' (2001), ''Detektívy z Hollywoodu'' (2003), ''[[Sin City – mesto hriechu]]'' (2005), ''Noc dlhá 30 dní'' (2007), ''Útek do divočiny'' (2007), ''V zajatí snehu'' (2017), ''Rozhnevaný muž'' (2021) či z televízneho seriálu ''[[Penny Dreadful]]'' (2014 - 2016). 

== Detstvo a mladosť ==
Hartnett sa narodil v [[Saint Paul (Minnesota)|Saint Paul]], v štáte [[Minnesota]]. Vyrastal s otcom a nevlastnou matkou. Bol vychovávaný ako [[Katolícka cirkev (latinská cirkev a východné katolícke cirkvi)|katolík]]. Po ukončení školy sa presťahoval do [[New York (mesto)|New Yorku]], aby mohol navštevovať divadelné konzervatórium. Štúdium nedokončil a presťahoval sa do [[Los Angeles]].

== Kariéra ==
V roku [[1998]] získal výraznú úlohu vo filme **', kde si zahral po boku Jamie Lee Curtis. V rovnakom roku, bol tiež obsadený do filmu *Fakulta*, kde si zahral po boku hercov ako Piper Laurie, Salma Hayek, Famke Janssen, Elijah Wood či Jordana Brewster. 

Stal sa obľúbeným hercom a získaval viacero filmových ponúk. Na začiatku roku 2000 bol niekoľko krát oslovený, aby si zahral Supermana, ale Hartnett odmietol, pretože sa nechcel zaviazať k jednej postave. Tiež bol obsadený do filmu *Divoká krv*, ale uprednostnil film *[[Pearl Harbor (film)|Pearl Harbor]]*, ktorý mal premiéru v roku 2001. O rok neskôr, hral hlavnú úlohu spoločne so Shannyn Sossamon vo filme *40 dní a 40 nocí*. 

V roku 2004 si zahral v dráme *Miluj ma! Prosím*, po boku Diane Kruger. V roku 2006 hral vo filme *Čierna Dahlia*, kde Hartnett potvrdil svoju účasť ešte päť rokov pred natáčaním, pretože sa mu veľmi páčila myšlienka filmu. V rovnakom roku hral v akčnej komédii *Nabiť a zabiť*. 

V roku 2014 sa pripojil k hereckému natáčaniu televízneho seriálu *[[Penny Dreadful]]*, ktorý sa natáčal do roku 2016. O rok neskôr, si zahral hlavnú úlohu vo filme *V zajatí snehu*. V roku 2022 získal hlavnú úlohu v televíznom seriály *The Fear Index* a tiež bol obsadený do filmu *Oppenheimer*, ktorý bude mať premiéru v roku 2023.

## Súkromný život
Od roku 2012 tvoril pár s anglickou herečkou Tamsin Egerton, za ktorú sa v roku 2021 oženil. Majú spolu 4 deti.   

## Iné projekty

## Externé odkazy
* 
* 

## Zdroj

Kategória:Filmoví herci USA
Kategória:Televízni herci USA
Kategória:Producenti USA
Kategória:Kresťanské osobnosti USA
Kategória:Osobnosti zo Saint Paul (Minnesota)
Kategória:Enviromentalisti USA
PYLIS sekvencia

náhľad|Predikovaná sekundárna štruktúra PYLIS sekvencie
Ako **PYLIS sekvencia** (PYLIS: **''py**rro**l**ysine **i**nsertion **s**equence*) sa v [[Molekulárna biológia|molekulárnej biológii]] označuje [[Vlásenka (RNA)|vlásenková]] štruktúra, ktorá je prítomná v niektorých sekvenciách [[mRNA]]. Kedysi sa predpokladalo, že tento [[štruktúrny motív]] spôsobuje, že sa [[stop kodón]] UAG (amber) [[Translácia (genetika)|prekladá]] na [[aminokyselina|aminokyselinu]] [[pyrolyzín]] namiesto ukončenia translácie. Tento proces by bol analogický k [[SECIS element]]u, ktorý signalizuje vloženie [[selenocysteín]]u namiesto UGA (opal) stop kodónu. Bolo však ukázané, že prítomnosť PYLIS nemá u modifikovanej *E. coli'' žiadny efekt na účinnosť potlačenia funkcie UAG ako stop kodónu, takže je vlastne pomenovanie tejto sekvencie nesprávne.

## Referencie

## Literatúra
* 
* 

## Zdroj

Kategória:Cis-regulačné elementy
Balmoral Castle

**Balmoral Castle** (skrátene: **Balmoral**) je zámok v Škótsku. Patril priamo kráľovnej Alžbete II., nie je súčasťou majetku koruny. Nachádza sa v národnom parku Cairngorms National Park na brehu rieky Dee.

Kráľovskou rezidenciou je od roku 1852, kedy pôvodný zámok a jeho panstvo kúpil Princ Albert, manžel kráľovnej Viktórie. Nový zámok bol postavený v roku 1856 a starý zbúraný krátko potom. Súčasťou zámku je 50 000 akrový pozemok.

## Alžbeta II.
Kráľovská rodina sa v zámku nachádzala počas smrti princeznej Diany. Počas svojho vládnutia kráľovná Alžbeta II. 70 rokov využívala Buckinghamský palác pre prvé stretnutia so zvolenými premiérmi. 6. septembra 2022 však prijala odchádzajúceho premiéra Borisa Johnsona a krátko po ňom novú predsedníčku vlády Spojeného kráľovstva, Liz Trussovú. Po čase pod lekárskym dohľadom v zámku Alžbeta II. zomrela 8. septembra 2022.

## Galéria

Súbor:Balmoral Castle by George Washington Wilson.jpg|Zámok v roku 1860
Súbor:Balmoral Castle garden 20211026.jpg|Záhrady
Súbor:2018 07 09 Schottland (74).jpg|Pohľad na záhrady a skledník
Súbor:Balmoral Castle (38617344501).jpg|Pohľad z diaľky


## Referencie

Kategória:Hrady a zámky v Škótsku
Kategória:Stavby v Aberdeenshire
Kategória:Kráľovské sídla v Spojenom kráľovstve
Kategória:Pamiatkovo chránené budovy kategórie A v Škótsku
Selenometionín

**Selenometionín** (SeMet, skratka **MSE**) je prírodná aminokyselina. Enantiomér L-selenometionín je hlavnou podobou selénu v plodoch juvie štíhlej, obilninách, sóji a niektorých strukovainách, zatiaľ čo *Se*-metylselenocysteín alebo jeho γ-glutamylový derivát je hlavnou formou selénu v rastlinách rodov *[[Astragalus]]*, *[[Allium]]* a *[[Brassica]]*. In vivo sa selenometionín náhodne zabudováva do bielkovín namiesto metionínu.  Selemetionín sa ľahko oxiduje.

Antioxidačná aktivita selenometionínu má pôvod v jeho schopnosti reagovať s reaktívnymi formami kyslíka. Okrem toho majú selén a metionín oddelené úlohy pri tvorbe a recyklácii glutatiónu, kľúčového endogénneho antixodantu v mnohých organizmoch vrátane ľudí.

## Problémy pri substitučnej chémii
Síra i selén sú chalkogény, ktoré majú mnoho podobných chemickýchvlastností, takže náhrada metionínu za selenometionín má len malý efekt na štruktúru a funkciu bielkovín. Zabudovávanie selenometionínu do tkanivových bielkovín a keratínu však u dobytku, vtákov a rýb môže mať toxické účinky. Tie sa prejavujú stratov chlpov, vychudnutím, deformáciou kopýt, stratou vitality a eróziou kĺbov a dlhých kostí.

Zabudovanie selenometionínu do bielkovín namiesto metionínu však pomáha pri určovaní štruktúry bielkovín pomocou röntgenovej kryštalografie pri použití metód anomálnej difrakcie (SAD, MAD). Zabudovanie ťažkých atómov, napríklad selénu, uľahčuje riešenie fázového problému, ktorý vzniká pri kryštalografii.

## Príjem v potrave
Selenometionín je dostupný ako potravinový doplnok. Podľa výživových špecialistov je selenometionín, teda organický podoba selénu, ľahšie prijateľná ľudským telom než seleničnan, anorganická podoba selénu. V klinických skúškachsa zistilo, že selenometionín sa absorbuje o 19 % lepšie, než seleničnan.

## Referencie

## Pozri aj
* Selenocysteín
* Selenoproteín

## Zdroj

Kategória:Aminokyseliny
Kategória:Zlúčeniny selénu
SECIS element

náhľad|Sekundárna štruktúra SECIS elementu
**SECIS element** (SECIS: **''se**leno**c**ysteine **i**nsertion **s**equence*) je [[Cis-regulačný element|*cis*-regulačný element]] RNA, ktorý je dlhý asi 60 [[nukleotid]]ov a má [[Vlásenka (RNA)|vlásenkovú]] štruktúru. Tento [[štruktúrny motív]] ovplyvňuje [[Translácia (genetika)|transláciu]] [[mRNA]], a to tak, že namiesto zastavenia translácie na [[stop kodón]]e UGA dochádza k vloženiu [[selenocysteín]]u do rastúceho [[polypeptid]]ového reťazca. SECIS elementy sú teda dôležitým aspektom mRNA, ktoré kódujú [[selenoproteín]]y, teda bielkoviny obsahujúce jeden alebo viac selenocysteínov.

U [[Baktérie|baktérií]] sa SECIS element objavuje hneď za UGA kodónom, ktorý ovplyvňuje. U  [[archeón]]ov a [[eukaryot]]ov sa nachádza v [[3' neprekladaná oblasť|3' UTR]] danej mRNA a môže ovplyvniť viac UGA kodónov zároveň. Jeden SECIS element u archeónov, konkrétne v *Methanococcus'', sa nachádza v 5' UTR.

## Vlastnosti
SECIS element má niekoľko daných sekvenčných charakteristík, teda niektoré jeho nukleotidy sú všeobecne zachovávané, a charakteristickú sekundárnu štruktúru. Táto štruktúra vzniká na základe párovania báz komplementárnych nukleotidov RNA, vďaka čomu má SECIS element vlásenkovú štruktúru. Eukaryotický SECIS element obsahuje i nekanonické A–G páry, ktoré v prírode nie sú bežné, ale sú veľmi dôležité pre správne fungovanie SECIS elementu. Aj keď majú SECIS elementy u eukaryotov, archeónov a baktérií podobnú vlásenkovú štruktúru, ich sekvencie sú rozdielne, takže na základe napr. bakteriálnej sekvencie SECIS elementu nie je možné rozpoznať eukaryotickú sekvenciu SECIS elementu. SECIS element v Lokiarcheota má však štruktúru podobnejšiu eukaryotickým elementom oproti ostatným archeónom.

V bioinformatických štúdiách bolo vytvorených niekoľko programov, ktoré vyhľadávajú SECIS elementy v sekvencii genómu na základe sekvencie a sekundárnej štruktúry charakteristickej pre SECIS elementy. Tieto programy boli použité na vyhľadávanie nových selenoproteínov.

## Prítomnosť v rôznych druhoch
SECIS element bol nájdený v mnohých rôznorodých organizmoch vo všetkých troch doménach života (vrátanie ich vírusov).

## Referencie

## Zdroj

Kategória:Cis-regulačné elementy
Prostredný vrch (vrch v Nízkych Tatrách)

**Prostredný vrch** () je vrch v Nízkych Tatrách. Leží nad Vernárom, približne  juhozápadne od Popradu.

## Poloha
Nachádza sa vo východnej časti Nízkych Tatier, v geomorfologickom podcelku Kráľovohoľské Tatry a časti Predná hoľa. Leží v Prešovskom kraji, v okrese Poprad a na katastrálnom území obce Kravany. Najbližším sídlom je východným smerom ležiaci Vernár, južne sa nachádza obec Telgárt, severozápadne Liptovská Teplička a severne Vikartovce, Kravany a Spišské Bystré. 

## Opis
Prostredný vrch leží v rázsoche, ktorá vybieha severovýchodným smerom z Kráľovej hole () k Prednej holi (). Severným smerom leží Čierny vrch (), Vysoký vrch () a Madejová (), západným Čertovica (), Záturňa () a Prášivok (), južným Kráľova hoľa, Tri kopce (), Úplaz () a Košarisko () a východným Smrečinským sedlom oddelená Predná hoľa () a Človečia hlava (). Vrch sa nachádza na pomedzí Liptova a Spiša a jeho svahy odvodňuje potok Bystrá do rieky Hornád. Vrch traverzuje turistický chodník zo Spišského Bystrého do Smrečinského sedla a na Kráľovu hoľu.

### Výhľady
Vrcholovú časť pokrýva sčasti súvislý lesný porast a sčasti horská lúka, umožňujúca obmedzený rozhľad. Z odlesnených lokalít je možné pozorovať okolité vrcholy Nízkych Tatier, no tiež Levočské vrchy, Kozie chrbty, Vysoké a Západné Tatry.

## Prístup
Vrchol traverzuje západným a južným úbočím  modro značený chodník zo Spišského Bystrého do blízkeho Smrečinského sedla, kde je významná križovatka turistických trás. Vedie tam i  červený chodník z Vernára, ktorý traverzuje Prostredný vrch južným úbočím. V sedle sa križujú turistické trasy:

*  zelená:
** od severu z obce Liptovská Teplička a Vikartovce cez rázc. Doštianky
** od juhovýchodu z osady Pusté Pole cez Zadnú dolinu
*  modrá:
** od severu z obce Spišské Bystré cez Bystrú dolinu
** od juhu zo Šumiaca cez Kráľovu hoľu
*  červená od východu z obce Vernár

## Referencie

## Pozri aj
* Predná hoľa (geomorfologická časť)
* Kráľovohoľské Tatry
* Zoznam vrcholov v Nízkych Tatrách

## Externé odkazy
* Poloha na turistickej mape

Kategória:Vrchy v Nízkych Tatrách
Kategória:Tisícovky na Slovensku
Kategória:Vrchy v okrese Poprad
Kategória:Kravany (okres Poprad)
Deoxyinozín

**Deoxyinozín** je purínový nukleozid báze hypoxantínu. Je podobný inozínu, ale namiesto ribózy obsahuje deoxyribózu. Jeho fosforyláciou vzniká deoxyinozínmonofosfát (dIMP).

Kedysi sa predpokladalo, že deoxyinozín je univerzálnou bázou, teda že sa páruje so všetkými ostatnými bázami. Neskôr bolo ukázané, že preferenčne tvorí pár s deoxycytidínom. O tomto nepravdivom tvrdení prehovoril i Michael Smith pri preberaní Nobelovej ceny, ktorú dostal v roku 1993.

## Prítomnosť v DNA
Deoxyinozín môže byť výnimočne prítomný v DNA ako produkt deaminácie adenínu. Deaminácia prebieha priamo v reťazci DNA i za fyziologických podmienok, avšak deaminácia adenínu prebieha pomalšie než deaminácia cytozínu. Pri kvantifikácii poškodenej DNA pomocou LC/MS-MS bol deoxyinozín s frekvenciou asi 1-10 na 106 nukleotidov a podobná hodnota bola pozorovaná u *E. coli* i *S. cerevisiae*. Deoxyinozín sa nepáruje s tymínom (ako adenín, z ktorého vzniká), ale s cytozínom, takže táto zmena môže viesť k bodovej mutácii. 

Okrem deaminácie priamo v reťazci sa môže stať, že dôjde k deaminácii prekurzorov (napr. dATP na dITP), ktoré sa následne zabudujú do DNA počas replikácie. Tento proces nie je veľmi bežný, ale pri mutáciách niektorých enzýmov, napr. dITPázy, môže dôjsť k vyššej koncentrácii týchto prekurzorov v bunke a teda i vyššej frekvencii v DNA. Počas replikácie je však deoxyinozín rozpoznávaný ako deoxyguanozín a páruje sa s cytozínom, takže nedochádza k mutáciám. 

Existuje niekoľko spôsobov, ktorými sa táto poškodená báza vystrihuje z DNA a nahrádza správnou bázou.

## Referencie

Kategória:Nukleozidy
Kategória:Puríny
Deoxyxantozín

**Deoxyxantozín** je purínový nukleozid báze xantínu. Je podobný xantozínu, ale namiesto ribózy obsahuje deoxyribózu. Jeho fosforyláciou vzniká deoxyxantozínmonofosfát (dXMP).

Deoxyxantozín vzniká v DNA počas deaminácie guanínu. Guanín sa deaminuje pôsobením hydrolýzy najmenej zo všetkých báz, ale pri deaminácii pôsobením oxidu dusnatého (NO) je však guanín naopak najnáchylnejší. Depurinácia (odštiepenie báze) deoxyxantozínu prebieha asi 100× rýchlejšie než u deoxyadenozínu a deoxyguanozínu pri pH nad 7. Táto depurinácia je pomalšia, ak je deoxyxantozín súčasťou ssDNA alebo dsDNA. Deoxyxantozín prítomný v DNA môže viesť k bodovým mutáciám (G:C → A:T). U *E. coli* je však úspešne opravovaný pôsobením endonukleázy V.

## Referencie

Kategória:Puríny
Kategória:Nukleozidy
Lieska (rozlišovacia stránka)

**Lieska** (v niektorých významoch nárečovo alebo staršie *leska*) môže byť:
*rod rastlín (lat. *Corylus*), pozri lieska 
*ľudovo alebo staršie: lieska obyčajná (*Corylus avellana*)
*zastarano: lieskový oriešok
*lieskovica (t.j. a) prút či palica z liesky, b) palica)
*drevená podložka či rošt na uloženie (najmä sušenie) hospodárskych plodín
*nízka otvorená debnička na ovocie a zeleninu, pozri debnička
*nárečovo: 
**čelná doska na voze
**kobercová rohož pletená z prútia, pozri leska (rohož)
**malá ohrada z dreva alebo z častí liesky obyčajnej, pozri leska (ohrada) 

**Leska** môže byť v slangu aj: lesbička

## Referencie
Smolnícky potok

**Smolnícky potok** je potok v regióne Spiš, na území obce Smolnícka Huta v okrese Gelnica v Košickom kraji. Nachádza sa v geomorfologickom celku Volovské vrchy. Ústi do Smolníka. Má dĺžku . Rád toku VII.
## Prameň
Pramení v  v juhovýchodnej časti územia obce Smolnícka Huta v tesnej blízkosti obecnej a zároveň aj okresnej hranice stelesnenej aj trojchotárom obcí Smolnícka Huta v okrese Gelnica a Štós a Medzev v okrese Rožňava na juhozápadnom svahu vrchu *Jedľovec* s  v lesnom extraviláne premiešanom lúkami.
## Opis toku
Od prameňa tečie *Smolnícky potok* severným smerom až severovýchodoseverným smerom cez lesný extravilán, preteká cez strednú a severnú časť územia obce Smolnícka Huta, v  priberá bezmenný ľavostranný prítok, v  priberá bezmenný pravostranný prítok zo severozápadného svahu sedla *Jedľovec*, v  priberá ďalší bezmenný pravostranný prítok, v  priberá bezmenný ľavostranný prítok z východného svahu vrchu *Mláky* s , v  priberá bezmenný pravostranný prítok zo západného svahu vrchu *Zbojnícka skala* s  pritekajúci *Zbojníckou dolinou*, bez zmeny smeru preteká lesným extravilánom, ktorý je premiešaný lúkami, v osade *Smolnícka píla* v  ústi do  Smolníka ako jeho pravostranný prítok.
 
*Smolnícky potok* patrí do okresu Gelnica v Košickom kraji. Nachádza sa v geomorfologickom celku Volovské vrchy v geomorfologickom podcelku Kojšovská hoľa. Nemá významnejší prítok.

## Pôvod názvu
Názov vodného toku *Smolnícky potok* má pôvod v názve vodného toku Smolník, do ktorého ústi. Z hydronyma Smolník bolo po rozšírení o formant *-sky/-cky* a po kombinácii so všeobecným podstatným menom potok s významom *menší prirodzený vodný tok* utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena *Smolnícky potok* ako súčasť početnej skupiny názvov v slovenskej toponymii, najmä hydronymii. Nemožno ale vylúčiť ani možnosť, že názov vodného toku *Smolnícky potok* má pôvod v osadnom názve *Smolnícka Huta*. Táto relatívne mladá osada (dnes obec) má najstarší písomný záznam svojho názvu z roka 1828 v podobe *Szomolnok Hutta*.
Názov vodného toku bol štandardizovaný v roku 1975.
V priestore slovenskej hydronymie vodných tokov hydronymum *Smolnícky potok* je jedinečným hydronymom (september 2022).

## Referencie

 
Kategória:Vodné toky v okrese Gelnica 
Kategória:Potoky na Slovensku 
Kategória:Vodné toky vo Volovských vrchoch
Kategória:Smolnícka Huta
Svätý Ivo

Svätý **Ivo** môže byť:
 
* bretónsky právnik a svätec, patrón právnikov, pozri Ivo Helóry
* francúzsky kánonista, biskup z Chartres, pozri Ivo z Chartres
* cornwallský biskup, pozri Ivo (cornwallský biskup)
Boogie Up

***Boogie Up*** je názov štvrtého sólového štúdiového albumu slovenského speváka Petra Lipu. Tento album v roku 1997 vydalo hudobné vydavateľstvo EmArcy.

## Zoznam skladieb

## Výroba albumu
* Peter Lipa – spev
* Peter Breiner – klavír
;Produkcia
* Oto Nopp – zvuk a nahrávanie
* Jozef Uhliarik – fotografie
* Ján Kukučka – dizajn, fotografie

## Referencie

Kategória:Albumy Petra Lipu
Kategória:Hudobné albumy z 1997
Čertovica (vrch v Nízkych Tatrách)

**Čertovica** () je vrch v Nízkych Tatrách. Leží nad obcou Vikartovce, približne  juhozápadne od Popradu.

## Poloha
Nachádza sa vo východnej časti Nízkych Tatier, v geomorfologickom podcelku Kráľovohoľské Tatry a časti Predná hoľa. Leží v Prešovskom kraji, v okrese Poprad a na katastrálnom území obce Vikartovce. Najbližším sídlom je severozápadne situovaná Liptovská Teplička, severným smerom ležia Vikartovce a Kravany, severovýchodným Spišské Bystré a východným obec Vernár. 

## Opis
Čertovica leží v rázsoche, ktorá vybieha severozápadným smerom z Úplazu (), kde sa napája na hrebeň, vedúci na Kráľovu hoľu (). Severným smerom leží Brdárová (), Holý vrch () a Vysoký vrch (), východným Koreň (), Človečia hlava (), Madejová (), Predná hoľa () a Prostredný vrch (), južným Úplaz, Tri kopce (), Kráľova hoľa, Záturňa (), Dzurová () a Kolibisko () a západným Opálené (), Panská hoľa () a Skorkovec (). Vrch sa nachádza na pomedzí Liptova a Spiša a jeho svahy odvodňuje v južnej časti Čierny Váh, na zvyšnej časti prítoky Hornádu. Vrch traverzuje turistický chodník z Vikartoviec do Smrečinského sedla.

### Výhľady
Vrchol pokrýva súvislý lesný porast, no na blízkych svahoch sú horské lúky, umožňujúce obmedzený rozhľad. Z odlesnených lokalít je možné pozorovať mnohé vrcholy Nízkych Tatier, no tiež Branisko, Levočské vrchy, Kozie chrbty, Vysoké a Západné Tatry.

## Prístup
Na vrchol nevedie značená trasa, no východným úbočím prechádza  zelený chodník z obce Vikartovce cez rázc. Doštianky (napojenie chodníka z Liptovskej Tepličky) do Smrečinského sedla, kde je významná križovatka turistických trás.

## Referencie

## Pozri aj
* Predná hoľa (geomorfologická časť)
* Kráľovohoľské Tatry
* Zoznam vrcholov v Nízkych Tatrách

## Externé odkazy
* Poloha na turistickej mape

Kategória:Vrchy v Nízkych Tatrách
Kategória:Tisícovky na Slovensku
Kategória:Vrchy v okrese Poprad
Kategória:Vikartovce
Naspäť na stromy

***Naspäť na stromy*** je názov tretieho sólového štúdiového albumu slovenského speváka Petra Lipu. Tento album v roku 1994 vydalo hudobné vydavateľstvo East West Productions.

V roku 2001 vyšla albumu reedícia s názvom *Naspäť na stromy 2*, ktorá mala okrem pôvodných skladieb dve bonusové nahrávky.

## Zoznam skladieb

## Výroba albumu
* Peter Lipa – spev, tamburína, zvončeky, vibraslap
* Andrej Šeban – gitara, Hammond organ
* Gabriel Jonáš – Hammond organ
* Miroslav Binder – klavír
* Pavol Bodnár – klavír
* Juraj Griglák – basová gitara
* Berco Balogh – vokály, congá, timbaly
* Marcela Molnárová – vokály
* Dušan Húščava – tenor saxofón
* Vladimír Vizár – trombón
* Juraj Lehotský, Michal Dvořák – trúbka
* Juraj Bartoš – trúbka
* Erich Procházka – harmonika
* Emil Frátrik – bicie nástroje
;Produkcia
* Ľuboš Války – nahrávací technik
* Jozef Šebo – manažér a distribúcia
* Juraj Štubniak – mastering

## Referencie

Kategória:Albumy Petra Lipu
Kategória:Hudobné albumy z 1994
Spirituals (Put Your Hand In a Hand)

***Spirituals (Put Your Hand In a Hand)*** je názov piateho sólového štúdiového albumu slovenského speváka Petra Lipu. Tento album v roku 1997 vydalo hudobné vydavateľstvo Rádia Bratislava.

## Zoznam skladieb

## Výroba albumu
* Peter Lipa – spev
* Andrej Šeban – gitara
* Andrej Šebo – kontrabas
* Cyril Zeleňák – bicie nástroje
* Katarína Korčeková – spev (8, 9)
* Pavol Bodnár – klavír (Hammond)
* František Karnok – trombón
* Helena Krajčiová, Soňa Norisová – vokály
;Produkcia
* Marta Földešová – výkonný producent
* Peter Hubka – nahrávací technik (8–10)
* Ľuboš Války – nahrávací technik (1–7, 11)
* Pavol Bodnár, Peter Lipa – aranžmány

## Referencie

Kategória:Albumy Petra Lipu
Kategória:Hudobné albumy z 1997
Vrana havajská

**Vrana havajská** (*Corvus hawaiiensis*) je druh vtáka z rodu *[[Corvus]]*, ktorý bol endemitom pacifického ostrova Hawaii. Od roku 2002 je podľa medzinárodnej únie na ochranu prírody a prírodných zdrojov klasifikovaný ako vyhynutý vo voľnej prírode.

Dosahuje dĺžky okolo pol metra a váhy pol kilogramu (samci bývajú väčší). Perie je čierne s bronzovým leskom. Od vrany čiernej sa líši silnejším zobákom a zaguľatenými krídlami.

Pôvodne obývala lesy na svahoch sopiek Mauna Loa a Hualālai, živila sa prevažne hmyzom, tiež vajcami a mláďatami iných vtákov alebo ovocím. Bolo u nej doložené používanie nástrojov: dobýva potravu zo škár pomocou paličiek. V zajatí sa dožíva veku až 28 rokov.

Havajčania vtáka nazývajú *ʻalalā* (*detský krik*, podľa jeho hlasu), v pôvodnom domorodom náboženstve bol uctievaný ako prevtelenie mŕtvych predkov.

Obmedzený areál, ktorý sa s postupom civilizácie naďalej zmenšoval, rastúca populácia predátorov (napr. Herpestes auropunctatus) takisto ako vtáčia malária prenášaná zavlečeným komárom *[[Culex quinquefasciatus]]* viedli k tomu, že vrana havajská vo svojej vlasti vymizla a prežíva len v zajatí. V roku 2016 začala Zoologická záhrada San Diego program reintrodukcie vtákov v rezervácii Pu'u Maka'ala.

## Referencie

## Iné projekty

## Externé odkazy
* Audubon

## Zdroj

Kategória:Corvus
Kategória:Endemity
Kategória:Druhy vyhynuté vo voľnej prírode
Kategória:Živočíchy používajúce nástroje
Inuitská cirkumpolárna rada

**Inuitská cirkumpolárna rada** (; 19772006: **Inuitská cirkumpolárna konferencia**, , skratka **ICC**) je medzinárodná mimovládna organizácia, ktorá vystupuje ako reprezentatívny orgán Inuitov, teda pôvodného obyvateľstva severovýchodnej Sibíri (Rusko), Aljašky (Spojené štáty), severnej Kanady a Grónska (Dánsko), ktoré k roku 2012 odhadom zahŕňalo 160-tisíc osôb. Venuje sa presadzovaniu práv a záujmov Inuitov, napr. ochrane životného prostredia Arktídy, tradičného hospodárstva a udržateľnému rozvoju arktických oblastí.

Rada vznikla 15. septembra 1977 v meste Barrow na Aljaške, od roku 1983 participuje na medzinárodných fórach usporiadavaných Organizáciou Spojených národov a od roku 1989 sú (vďaka povoleniu vlády vtedajšieho Sovietskeho zväzu) jej súčasťou aj zástupcovia Inuitov z Ruska. Je pozorovateľským členom Arktickej rady, pôsobí v rámci Svetovej organizácie duševného vlastníctva, Organizácie amerických štátov, Medzinárodnej veľrybárskej komisie a zúčastňuje sa stretnutí k Dohovoru o medzinárodnom obchode s ohrozenými druhmi voľne žijúcich živočíchov a rastlín. Podieľala sa na koncipovaní Deklarácie Organizácie Spojených národov (OSN) o právach pôvodného obyvateľstva, prijatej Valným zhromaždením OSN 13. septembra 2007, pričom za svoj kľúčový úspech pokladá odstránenie akejkoľvek konkrétnej zmienky o *„princípe územnej integrity štátov“*.

## Referencie

## Externé odkazy
* Oficiálny web kanadskej pobočky 
* Oficiálny web aljašskej pobočky 
* Oficiálny web grónskej pobočky 

Kategória:Inuiti
Kategória:Medzinárodné organizácie
Kategória:Organizácie založené v 1977
Doris Abesserová

**Doris Abesserová** (, iný zápis: **Abeßer**; * 15. marec 1935, Berlín† 26. január 2016) bola nemecká (predtým východonemecká) herečka. Po štúdiách herectva v Berlíne debutovala vo filme v roku 1952. Vytvárala veselé, charakterové a temperamentné dievčenské postavy.

## Vybraná filmografia
* 1952 – *[[Roman einer jungen Ehe]]* ()
* 1959 – *[[Ťažká skúška]]* 
* 1960
** *[[Das Leben beginnt]]* (*Klamné ilúzie*)
** *[[Seilergasse 8]]* (*Podozrivý je môj syn*)
* 1961
** *[[Na bludnej ceste]]*
** *[[Profesor Mamlock]]*
* 1965 – *[[Ubica na odsustvu]]* (*Vrah na dovolenke*), juhoslovansko-východonemecká koprodukcia
* 1968 – *[[Hauptmann Florian von der Mühle]]* (*Hajtman Florián*)

## Referencie

## Externé odkazy
* 
* 

Kategória:Osobnosti z Berlína
Kategória:Nemecké filmové herečky
Kategória:Nemecké televízne herečky
Chisaria

**Chisaria** môže byť:

* mesto v južnom Bulharsku, pozri Chisaria (mesto)
* okres v južnom Bulharsku, pozri Chisaria (okres)
* archeologická rezervácia v meste Chisaria v južnom Bulharsku, pozri Antické mesto v kurorte Chisar
Body Snatcher

**Body Snatcher** môže byť:
* anglický hovorový výraz pre druh mimozemšťanov podobným rastlinám, pozri pod people

***The Body Snatcher*** môže byť:
* hororová poviedka Roberta Louisa Stevensona z roku 1884, pozri The Body Snatcher (poviedka)
* americký hororový film režiséra Roberta Wisea z roku 1945, filmová adaptácia tejto poviedky, pozri ''The Body Snatcher'' (film)

***The Body Snatchers*** môže byť:
* vedecko-fantastický román Jacka Finneya z roku 1955, pozri ''The Body Snatchers'' (román)
* americký vedecko-fantastický hororový film režiséra Abela Ferrara z roku 1993, pozri ''Lupiči tiel'' (film z roku 1993)
* anglický vedecko-fantastický román Marka Morrisa z roku 1997, na námet britského seriálu *Doctor Who*, pozri ''The Bodysnatchers'' (román)

***Invasion of the Body Snatchers*** môže byť americký vedecko-fantastický hororový film:
* režiséra Dona Siegela z roku 1956, filmová adaptácia románu *The Body Snatchers* (1955), pozri ''Invasion of the Body Snatchers'' (film z roku 1956)
* režiséra Philipa Kaufmana z roku 1978, filmová adaptácia románu *The Body Snatchers* (1955), pozri ''Invasion of the Body Snatchers'' (film z roku 1978)

## Pozri aj
* ''The Invasion'' (film), americký vedecko-fantastický hororový film režiséra Olivera Hirschbiegela z roku 2007, filmová adaptácia románu *The Body Snatchers* (1955)

## Poznámky
Brooke Adamsová

**Brooke Adamsová** () môže byť:
* americká herečka (* 1949), pozri Brooke Adamsová (herečka)
* americká wrestlerka (* 1984), pozri Brooke Adamsová (wrestlerka)

Adamsová, Brooke
Čierny Peter (Lipa)

***Čierny Peter (Lipa)*** je názov šiesteho sólového štúdiového albumu slovenského speváka Petra Lipu. Tento album v roku 1998 vydalo hudobné vydavateľstvo Ariola.

## Zoznam skladieb

## Výroba albumu
* Peter Lipa – spev
* Andrej Šeban – gitara, elektrický organ, ústna harmonika, vokály, producent
* Juraj Tatár – klávesové nástroje
* Marcel Buntaj – bicie nástroje, perkusie
* Martin Gašpar – kontrabas
* Dagmar Lakčevič – vokály
;Produkcia
* Miroslav Širaň – zvukový majster
* Ivan Jombík – mix, mastering
* Ján Lorinc – fotografie
* Marek Ormandík – dizajn

## Referencie

Kategória:Albumy Petra Lipu
Kategória:Hudobné albumy z 1998
River Dee

**River Dee** môže byť:
* rieka v Anglicku, pozri Dee (rieka v Anglicku)
* rieka v Queenslande v Austrálii, pozri Dee (rieka v Queenslande)
* rieka v Tasmánii v Austrálii, pozri Dee (rieka v Tasmánii)
* rieka v Írsku, pozri Dee (prítok Glyde)
* rieka v Aberdeenshire v Škótsku, pozri Dee (rieka v Aberdeenshire)
* rieka v Galloway v Škótsku, pozri Dee (rieka v Galloway)
* rieka vo Walese, pozri Dee (rieka vo Walese)

Kategória:Rozlišovacie stránky – Miestopisný názov
Hríb obyčajný

**Hríb obyčajný** (iné názvy: **hríb pravý**; staršie alebo ľudovo: **dubák** v širšom zmysle, **hríb**, **tvrdoš**, **bukovec** a veľa iných názvov; zastarano: *hríb obecný*, *hríb jedlý*, *hríb tvrdý*, *dedec*, *bukový hríb*, *čierny hríb*; lat. *Boletus edulis* v širšom zmysle) bol v niektorých starších systémoch druh huby z rodu hríb (lat. *Boletus*), ktorý (popri niekoľkých severoamerických taxónoch) zahŕňal nasledujúce európske dnes samostatné druhy húb:
* hríb smrekový význam 1/ zastarano: hríb podborovník (lat. *Boletus edulis*  v užšom zmysle/ *Boletus bulbosus*) - vrátane v minulosti niekedy samostatne uvádzaných druhov *[[Boletus quercicola]]*, hríb brezový (lat. *Boletus betulicolus*), *[[Boletus persoonii]]*, hríb kyjakovitý (*Boletus clavipes*), hríb citrónový (*Boletus citrinus*/ *Boletus venturii*) a hríb šaštínsky/hríb slovenský (*Boletus slovenicus*/ *Boletus sastinensis*/ *Boletus arenarius*)
* hríb sosnový/ hríb bôrový/ hríb borový/ bôrovka/ zastarano: hríb smrekový význam 2 (lat. *Boletus pinophilus*/*Boletus pinicola*) - vrátane bývalého druhu *[[Boletus fuscoruber]]* a (z dnešného pohľadu veľmi pochybného) bývalého druhu "hríb hnedofialový"/ "hríb fialovohnedý" ("*Boletus separans*");
* hríb dubový/ staršie: hríb sieťkovaný/ dubák v užšom zmysle (lat. *Boletus reticulatus*) - vrátane bývalých druhov *[[Boletus aestivalis]]* a hríb hrabový (*Boletus carpinaceus*/*Boletus carpinicola*);
* väčšinou aj: hríb bronzový význam 1 (lat. *Boletus aereus* význam 1).
* ojedinele aj: hríb príveskatý/ zastarano hríb bronzový význam 2 (lat. *Boletus appendiculatus*, od roku 2014: *Butyriboletus appendiculatus*, zastarano: *Boletus aereus* význam 2).

Alternatívne sa uvedené druhy niekedy hodnotili ako skupina druhov či komplex druhov *Boletus edulis*. 

Pokiaľ ide o slovenské názvy, ako súčasť druhu hríb obyčajný sa vyššie uvedené prvé štyri 4 taxóny uvádzali buď pod vyššie uvedenými dvojslovnými názvami, alebo ak bolo treba zdôrazniť, že ide o súčasti hríba obyčajného, tak sa uvádzali pod týmito názvami: hríb obyčajný smrekový, hríb obyčajný borový (resp. bôrový), hríb obyčajný — dubák a hríb obyčajný bronzový. Pokiaľ ide o latinské názvy, tie sa menili podľa toho, či sa tieto taxóny v rámci hríba obyčajného chápali ako forma, ako varieta alebo ako poddruh; napr. hríb dubový mal podľa toho názov buď *Boletus edulis* f. *reticulatus* alebo *Boletus edulis* var. *reticulatus* alebo *Boletus edulis* subsp. *reticulatus*. 

Všetky vyššie uvedené taxóny sú si veľmi podobné a ľudoví hubári ich dodnes často vôbec nerozlišujú. 

Podrobnosti o vyššie uvedených taxónoch pozri v článkoch o vyššie uvedených jednotlivých druhoch.

## Zdroje

Kategória:Hríbovité
Don Cheadle

**Donald Frank „Don“ Cheadle Jr.** (* 29. november 1964 Kansas City, Missouri, USA) je americký herec, producent, scenárista a režisér.

V televízii se poprvýkrát objavil v seriáli *Fame* v roku 1982, vo filme debutoval o tri roky neskôr snímkom *Dopravné priestupky*. V rokoch 1992–1993 pôsobil v sitcome *The Golden Palace*, v rokoch 1993–1995 v seriálu *Picket Fences*. V priebehu 90. rokov hral napríklad vo filmoch Devil in the blue dress (1995), Hriešne noci (1997) a *Zakázané ovocie* (1998), v dalších desiatich rokoch napríklad v snímkach *[[Traffic – Nadvláda gangov|Traffic]]*  (2000), *Dannyho jedenástka* (2001), *Crash* (2004, kde bol koproducent), *Dannyho dvanástka* (2004), *Dannyho trinástka* (2007) či *Volanie o pomoc* (2007). 

Za svoj výkon vo filme *Hotel Rwanda* (2004) bol nominovaný na Oscara.
Vo filmovej sérii Marvel Cinematic Universe hrá od roku 2010 postavu Jamesa Rhodesa / War Machinea – jedná sa o snímky *[[Iron Man 2]]* (2010), *[[Iron Man 3]]* (2013), *[[Avengers 2: Vek Ultrona|Avengers: Age of Ultron]]* (2015), *[[Captain America: Občianska vojna]]* (2016), **' (2018), ''[[Captain Marvel (film)|Captain Marvel]]'' (2019) a **' (2019). V rokoch 2011–2016 pôsobil v seriáli *House of Lies* (v roku 2012 získal Zlatý glóbus pre najlepšieho seriálového herca v komédii alebo muzikáli). Roku 2015 režisérsky debutoval životopisným filmom *Miles Ahead*. Podieľal sa aj na scenári a stvárnil titulnú rolu hudobníka Milesa Davisa.

## Iné projekty

## Zdroje
*  na imdb (po anglicky)
* Don Cheadle na csfd.sk

Kategória:Filmoví herci USA
Kategória:Televízni herci USA
Kategória:Režiséri USA
Kategória:Scenáristi USA
Kategória:Producenti USA
Kategória:Rozprávači audiokníh
Kategória:Držitelia ceny Zlatý glóbus za najlepší mužský herecký výkon vo vedľajšej úlohe v seriáli, miniseriáli alebo televíznom filme
Dee (rieka v Aberdeenshire)

**Dee** () je rieka v Aberdeenshire v Škótsku. Pramení v Cairngorm Mountains a do Severného mora sa vlieva v Aberdeene. Jej tok je dlhý približne 145 km.

Na rieke sa nachádza zámok Balmoral.

## Galéria

Súbor:Falls of Dee.jpg|Falls of Dee, vodopády na hornom toku rieky
Súbor:River Dee near Braemar, Aberdeenshire.jpg|Pri Braemari
Súbor:Dee River (Scotland) Route.png|Tok rieky na mape Škótska
Súbor:3rd Aug 2012- Abdn Harbour 2.JPG|Prístav v Aberdeene, ústie rieky
Súbor:James Cassie (1819 - 1879) - Balmoral Castle - ABDAG002302 - Aberdeen City Council (Archives, Gallery and Museums Collection).jpg|Maľba zámku Balmoral z druhej polovice 19. storočia


## Referencie

## Iné projekty

## Zdroj

Kategória:Rieky v Škótsku
Kategória:Geografia Aberdeenshire